Hún stakk upp á því að ég myndi koma niður á Austurvöll þar sem Stjórnarskrárfélagið ætlaði að vera með þöglan gjörning við þingsetninguna , til stæði að standa þar með hvít spjöld skreytt tilvitnunum úr nýju stjórnarskránni . Burt með alla innflytjendur ! Guð minn góður , hugsaði ég , þau halda að ég hafi hellt svona hressilega í mig í brúðkaupinu að það hafi ekki runnið af mér síðan og ég sé ennþá full á Austurvelli að mótmæla innflytjendum . – þá er hætt við að einhver af þessum vígalegu lögreglumönnum þarna hefðu hent sér á mig og keyrt andlitið á mér ofan í malbikið svo blóðsletturnar hefðu gusast yfir Guðmund Andra og K. Jakobsdóttur . Þarna virtust vera fleiri lögreglur og Víkingasveitarhermenn en þingmenn , mótmælendur og blaðamenn samanlagðir . Eitt augnablik fannst mér hún vera Isabel Allende með ljósmyndavél um hálsinn að mynda eitthvað hættulegt á tímum herforingjastjórnarinnar í Chile . Hún var jú í skósíðu pilsi með hrafnsvart hárið slegið og svolítið á ská við vígalega Víkingasveitina þarna við hlið hennar . Samt , allt þarna var eins og skrýtinn draumur , ef ekki beinlínis sýrutripp , svo ég sagði við K. Oddsdóttur að ég þyrfti aðeins að bregða mér frá og hengslaðist ringluð yfir á Kaffi París þar sem ég fékk mér förukaffi og gulrótarköku og tróð henni upp í mig í sjálfsefjunarkasti meðan hin kláruðu þögla gjörninginn . Það var eitthvað svo erkiíslenskt við þetta allt saman – og um leið alls ekki . Eitthvað svo breytt lá í loftinu . Við þurfum að pæla í svo mörgu . Líka siðvenjunum sem eitt sinn voru hátíðlegar en hafa í umbreytingum tímans smám saman orðið skringilegar . Hvað ef það verða fleiri brynvarðir Víkingasveitarmenn við næstu þingsetningu ? Hvað ef gamalgróið kunningjasamfélagið heldur allri uppbyggilegri gagnrýni í greipum sér þangað til það er orðið ógjörningur að breyta því sem breyta þarf ? Hvað ef stigvaxandi hraðinn umbreytir samræðu samfélagsins í hvella skræki svo allt hljómar eins og hljómplata á yfirsnúningi ? Ég veit ekki . Ég lifi í draumi og í honum er falin martröð en líka dísæt gulrótarkaka . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .